Yr Academi Gymreig - Wicipedia

# Yr Academi Gymreig

### Oddi wrth Wicipedia, y gwyddoniadur rhydd.

Cymdeithas genedlaethol awduron Cymru, sy'n hybu llenyddiaeth Gymreig yn y ddwy iaith, yw'r Academi Gymreig.

Fe'i sefydlwyd yn 1959 mewn canlyniad i drafodaeth gyhoeddus rhwng Robert Maynard Jones a'r bardd Waldo Williams. Cymraeg yn unig oedd hi ar y ddechrau ond fe ychwanegwyd uned Saesneg yn 1968 drwy symbyliad y golygydd ac ieithydd Meic Stephens.

Mae'r Academi yn bodoli i hyrwyddo llenyddiaeth yng Nghymru a cheisio cynnal ei sfaonau a rhoi fforwm i awduron. Mae'n cyhoeddi y cylchgronau Taliesin (yn Gymraeg) a The New Welsh Review (yn Saesneg). Lleolir ei swyddfeydd yng Nghaerdydd.

Cynhyrchodd yr Academi ei Geiriadur yr Academi ym 1995, dan olygyddiaeth y Dr Bruce Griffiths a Dafydd Glyn Jones. Mae hi'n cyhoeddi cyfres o gyfieithiadau i'r Gymraeg o lenyddiaeth dramor yn ogystal, ynghyd â chyfres o glasuron Cymraeg.

Wedi dod o "http://cy.wikipedia.org../../../y/r/_/Yr_Academi_Gymreig_162d.html"

Categorïau tudalen: Llên Cymru

##### Views

- Erthygl
- Sgwrs
- Diwygiad cyfoes

##### Chwilio